**รางวัลสิ่งแวดล้อมและความยั่งยืนด้วยวิทยาศาสตร์**

**Mahidol​ Science​ Environment​ &​ Sustainability​ Award​ 2021**

**------------------------------------------------------------------------**

จัดขึ้นเพื่อยกย่องเชิดชูเกียรติองค์กร บุคคลทั่วไป รวมถึงนักเรียน นิสิต นักศึกษา ที่สร้างประโยชน์แก่สังคมด้านการอนุรักษ์สิ่งแวดล้อมและความยั่งยืน ด้วยองค์ความรู้ทางวิทยาศาสตร์ จนเป็นที่ประจักษ์ โดยคณะวิทยาศาสตร์ มหาวิทยาลัยมหิดล จะพิจารณามอบรางวัล Mahidol​ Science​ Environment​ &​ Sustainability​ Award​ ประจำปี พุทธศักราช 2564 โดยกำหนดคุณสมบัติและขั้นตอนการดำเนินการคัดเลือก ดังนี้

1. เป็นผู้ที่ใช้ความรู้ทางวิทยาศาสตร์ในการอนุรักษ์สิ่งแวดล้อมอย่างยั่งยืน มีความรับผิดชอบต่อสังคม เป็นแบบอย่างและสร้างแรงบันดาลใจให้สังคม

1. มีคุณสมบัติดังต่อไปนี้ อย่างน้อยข้อใดข้อหนึ่ง

**ด้านการสื่อสาร** เป็นผู้นำการสื่อสารด้านสิ่งแวดล้อม ให้ข้อมูลที่ชัดเจนถูกต้องตามหลักวิทยาศาสตร์ ส่งเสริมความร่วมมือในการดูแลสิ่งแวดล้อม ทำให้ประเทศและประชาชนสามารถเสริมสร้างคุณภาพชีวิต โดยไม่กระทบต่อคนรุ่นต่อไป

**ด้านวิชาการ** ปฏิบัติงานที่เป็นประโยชน์ที่เห็นได้ประจักษ์ ต่อการพัฒนางานวิทยาศาสตร์สิ่งแวดล้อมในด้านวิชาการ รวมทั้งปฏิบัติวิจัยในสาขาต่างๆ ที่เกี่ยวข้องกับวิทยาศาสตร์สิ่งแวดล้อม

**ด้านกิจกรรม** ใช้วิทยาศาสตร์ในการจัดกิจกรรม หรือดำเนินการโครงการรูปแบบต่างๆ เพื่ออนุรักษ์ ซ่อมแซม หรือป้องกันการเสื่อมสภาพของทรัพยากรธรรมชาติหรือระบบนิเวศอย่างยั่งยืน

ทั้งนี้ เกณฑ์การให้คะแนนจะอ้างอิงเป้าหมายการพัฒนาที่ยั่งยืน (Sustainable Development Goals, SDGs) ขององค์การสหประชาชาติที่เกี่ยวข้อง ได้แก่ น้ำ พลังงาน เมือง การบริโภคและการผลิต การเปลี่ยนแปลงสภาพภูมิอากาศ มหาสมุทรและทรัพยากรทางทะเล ระบบนิเวศทางบก เป็นต้น

3. เป็นผู้มีคุณธรรม จริยธรรม ประพฤติตนเป็นแบบอย่างที่ดี ไม่เคยถูกตัดสินหรืออยู่ระหว่างการพิจารณาความผิดด้านจริยธรรมและการปฏิบัติงาน

ผู้ที่รับรางวัล Mahidol​ Science​ Environment​ &​ Sustainability​ Award​ 2021 จำนวน 4 ราย และ 1 องค์กร โดยมีรายนามดังต่อไปนี้

**ประเภทบุคคล**

ด้านกิจกรรม

1. ผู้ช่วยศาสตราจารย์ ดร.พงษ์ชัย ดำรงโรจน์วัฒนา

ภาควิชาชีววิทยา คณะวิทยาศาสตร์ จุฬาลงกรณ์มหาวิทยาลัย

2. อาจารย์ประสาน แสงไพบูลย์

ประธานกรรมการมูลนิธิกิจกรรมวิทยาศาสตร์ทางทะเลและการอนุรักษ์

โดยความอุปถัมภ์ของบริษัทวีนิไทย จำกัด (มหาชน)

ด้านการสื่อสาร

3. นายศิรชัย อรุณรักษ์ติชัย

ช่างภาพสารคดีอิสระที่เน้นงานด้านประเด็นอนุรักษ์ทางทะเล

ด้านวิชาการ

4. ศาสตราจารย์ ดร.พวงรัตน์ ขจิตวิชยานุกูล

ภาควิชาวิศวกรรมสิ่งแวดล้อม คณะวิศวกรรมศาสตร์ มหาวิทยาลัยเชียงใหม่

**ประเภทองค์กร**

1. หน่วยวิจัยการฟื้นฟูป่า มหาวิทยาลัยเชียงใหม่

Forest Restoration Research Unit, Chiang Mai University